Maak jou eie ricotta só | SARIE
Maak jou eie ricotta só	deur Herman Lensing
(genoeg vir 400 g)
Plaas ’n vergiettes wat met melkdoek (moeselien) uitgevoer is in ’n glasbak. Bring melk, room en sout tot kookpunt in ’n middelslag-pot terwyl jy roer. Voeg suurlemoensap by en meng. Verwyder van hitte en roer tot mengsel skif. Laat staan vir 5 minute. Gooi mengsel deur melkdoek sodat die wei kan afloop. Meng peper by en bind die doek stewig vas. Laat oornag oor ’n glasbak in yskas hang om kaas ferm te maak.
Meng 250 ml ricotta met 2 eiergele. Voeg 1 fyngekapte ui en 1 fyngekapte rooi brandrissie by. Geur goed en bak by 180 °C vir ’n warm voorgereg.
Jou gesondheid Ricotta is een van die kase met ’n laer vet-inhoud; dit bevat sowat 12% vet per 100 g. Ondanks die min vet het dit steeds ’n lekker romerige tekstuur.